b'\n_START_ARTICLE_\nSri Petaling\n_START_PARAGRAPH_\nSri Petaling (dahulunya Bandar Baru Seri Petaling), ialah sebuah kawasan subbandar yang terletak berhampiran Taman Gembira, Kuchai Lama dan Bukit Jalil di Kuala Lumpur, Malaysia.\n_START_SECTION_\nSejarah\n_START_PARAGRAPH_\nKawasan yang sebelum ini merupakan dusun pokok getah dibangunkan pada tahun 1981. Pada 1980-an dan awal 1990-an tempat ini digeruni keranna adanya anah pelupusan sampah yang luas,tetapi kini tiada lagi kerana memberi laluan kepada tempat bermain dan tempat letak kereta._NEWLINE_Bilangan penduduk Sri Petaling pada awalnya tidak ramai kerana jauh terpencil dari ibu kota, tetapi mula bercambah pada akhir 1980-an apabila dibukanya dua laluan baru ke Salak Selatan dan Taman Gembira, ditambah lagi dengan pembangunan pesat yang berlaku di sana sepanjang 1990-an. Pada tahun 1997, Lebuh Raya Shah Alam dibuka untuk memudahkan perjalanan ke Subang Jaya dalam masa 10 minit, maka semakin ramailah penduduk Sri Petaling.'